Paranormal Activity 2
Paranormal Activity 2 est pellicula horrifica a Tod Williams moderatore cinematographico ducta, anno 2010 edita, quae est pars secunda seriei Paranormal Activity -pellicularum. Eventa pelliculae posita sunt duobus fere mensibus ante eventus pelliculae primae. Personae principales sunt Christina Rey, soror Catharinae, quae in prima pellicula altera persona principalis erat, et familia Christinae: Daniel maritus, Hunter filiolus, Alexandra ("Ali") privigna et Martine nutrix. Quadam die familiā domum redeunte aliquis domum irrupisse videtur, quo fit ut Daniel paterfamilias cameras tutelarias domum collocandas curat. Camerae autem res miras aliusmodi capere incipiunt, et paulatim familiae lucet entem supernaturalem domi habitare.